Okresná prokuratúra Michalovce 
Nám. Slobody 3, 071 01 Michalovce 1 	

Sp. zn. : Pv 262/13/8807	Michalovce, 15.7.2014
EEČ : 2-66-254-2014

U Z N E S E N I E

Trestná vec:	obvinená XXXXX  
Prečin:	Krádež podľa § 212 odsek 2 písmeno e Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Michalovce
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Michalovce zo dňa 14.5.2013, spisová značka Pv 262/13/8807, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
pre prečin  krádeže podľa §  212 ods. 2 písm. e)  Tr. zákona na tom skutkovom základe, že  v dobe od 17. 07. 2012 do 16. 01. 2013, v Sobranciach, na ul. Michalovskej v rodinnom dome XXXXX neoprávnene odoberala elektrickú energiu a to  tým spôsobom, že na prívodové vedenia vedúce do domu, pred poistnou domovou skrinkou mala pripojený a do priestorov domu zavedený vodič, na ktorý pomocou predlžovacích káblov mala napojené elektrické spotrebiče tak, že spotrebovaná elektrická energia v rodinnom dome nebola  správne meraná a následne nebola ani správne fakturovaná, čím podľa znaleckého posudku znalca z odboru elektrotechniky spôsobila poškodenej spoločnosti Východoslovenská distribučná, a.s., ul. Mlynská 31, Košice škodu vo výške 208,66 € 

Uznesením prokurátora Okresnej prokuratúry Michalovce zo dňa 14.5.2013, spisová značka Pv 262/13/8807, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
	Uznesením prokurátora Okresnej prokuratúry  Michalovce sp. zn. Pv 262/13 zo 14. 05. 2013 bolo podľa § 216 ods. 1 písm. a,b,c) Tr. poriadku, podmienečne zastavené  trestné  stíhanie pre  prečin  krádeže podľa § 212 ods. 2 písm. e)  Tr. zákona proti obvinenej XXXXX.											
	Podľa § 216 ods. 2 Tr. poriadku bola pre podmienečné zastavenie trestného stíhania stanovená skúšobná doba v trvaní 12 (dvanásť) mesiacov. Toto rozhodnutie sa stalo právoplatným dňom 21. 05. 2013.
 
	Skúšobná doba pre podmienečné zastavenie trestného stíhania uplynula dňom 21.  05. 2014.

	Po uplynutí skúšobnej doby bol vyžiadaný odpis z registra trestov a správy o povesti obvinenej.

	Bolo zistené, že obvinená v priebehu skúšobnej doby viedla riadny život, nedopustila sa žiadneho trestného činu ani priestupku, preto  možno konštatovať, že vyhovela podmienkam uvedeným v ustanovení § 217 ods. 1 Tr. poriadku.

	Preto bolo rozhodnuté, že obvinená XXXXX sa v skúšobnej dobe podmienečného zastavenia trestného stíhania osvedčila.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ivan Tvarožek
prokurátor